# Kjøreplan 4.samling: Ungdom og sosiale medier

**Mål:** Utfordre foreldre til å bli kjent med sine unges nettvaner. Få kjennskap til noe av det livet som de unge lever nettet. Motivere til å ta «de vanskelige samtalene».

 «Ungdommer er storforbrukere av internett og sosiale medier. Dette gjør at mange får for lite fysisk aktivitet og lite sosial erfaring. Internett er et sted å spille og ha det mye moro med spill, men også et sted å gjemme seg og være utprøvende. Det viser seg at mange falle for fristelser som pengespill og gamling og også utfordrende chatting med ukjente mennesker (med falsk identitet) og porno. Mobbing på nettet øker i omfang og i utspekulerthet. Svært mange konfirmanter får erfaring med å bli offer for dette. Faren for å bli fotografert i pinlige situasjoner gjør mange ungdommer svært utrygge på egen kropp, sky og forsiktige med god grunn. Liturgisk avslutning. Jeg-perlen og nattens perle»

Kl. 20: **Velkomst** med kaffe/te og noe å bite i. Innledning ved kateket eller annen konfirmantansvarlig, og frivillige medarbeidere som står bak arrangementet.

Kl.20.15: **Foredrag** ved ressurspersoner med kirkelig forankring, som har god kunnskap om ungdommers hverdag, for eksempel en ungdomsdiakon. Gjerne PP-presentasjon. Mulighet for å stille spørsmål, samtale rundt bordene.

Pause

Kl. 21.15: **Refleksjonsoppgave for foreldre**

1. La hver enkelt forelder få utdelt en penn og en lapp.
2. Be dem om å skrive konfirmantens navn på den ene siden.
3. På den andre siden av lappen ber du dem om å skrive tre positive ting om konfirmanten.
4. Be dem om å dele med sidemannen det de har skrevet opp og fortelle hverandre om de positive sidene ved konfirmanten.
5. Ha en liten refleksjon om det å være forelder for ungdom.
	1. At det ikke alltid er like lett å fortelle den unge at de har mye å gi. (det kan bli mye kjefting)
	2. I konfirmasjonstiden er et av målene å bekrefte hver enkelt ungdom – og det er viktig at foreldrene også gjør dette.
	3. Utfordre foreldrene til å gå hjem og fortelle hva de skrev på lappen.
6. Bønn

Samle inn lappene og be for konfirmanter, foreldre, familie og konfirmasjonstiden. Dette kan gjøres i den liturgiske avslutningen i kirkerommet som følger

Kl.21.40: **Liturgisk avslutning**